زویا افروز

زویا افروز ، (پیدائش:10 جنوری 1994ء) ایک بھارتی اداکارہ اور ماڈل ہے جو ہندی فلموں میں نظر آتی ہے۔ وہ پونڈز کی فیمینا مس انڈیا اندور 2013ء کراؤن کی فاتح تھیں۔  24 مارچ 2013ء کو ممبئی میں یش راج اسٹوڈیو ، ممبئی میں منعقدہ پونڈز فیمینا مس انڈیا 2013ء کے 50 ویں ایڈیشن میں بعد میں انھیں پونڈز کی فیمینا مس انڈیا انٹرنیشنل  2013  کا تاج پہنایا گیا۔ انھوں نے بحیثیت چائلڈ آرٹسٹ متعدد فلموں ، سیریلز اور اشتہاروں میں بھی کام کیا ہے۔

 ابتدائی زندگی اور تعلیم 
زویا افروز 10 جنوری 1994ء کو  بھارت کی ریاست اترپردیش کے شہر لکھنؤ میں پیدا ہوئیں۔ زویا نے تین سال کی عمر سے ہی ہندوستانی فلموں ، ٹیلی ویژن سیریز اور اشتہاروں میں کام کرنا شروع کر دیا تھا 
انھوں نے اپنی اسکول کی تعلیم آر این شاہ ہائی اسکول سے حاصل کی  اور انھوں نے گریجویشن کے لیے ولی پارلے، ممبئی کے مٹھی بائی کالج میں تعلیم حاصل کی  ۔

 پونڈز فیمینا مس انڈیا 2013ء 
زویا فیمینا مس انڈیا 2013ء کی ٹاپ 5 فائنلسٹ میں شامل تھیں۔  24 مارچ 2013ء کو ممبئی میں یش راج اسٹوڈیو ، ممبئی میں منعقدہ پونڈز فیمینا مس انڈیا 2013ء کے 50 ویں ایڈیشن میں پچھلے سال کی فاتح روچیل ماریا راؤ نے زویا افروز کو مقابلے میں مس انڈیا انٹرنیشنل 2013ء چنے جانے پر تاج پہنایا۔

 کیریئر 
زویا افروز نے اپنے کیریئر کا آغاز اس وقت کیا جب وہ 3 سال کی تھیں۔ انھیں 3 سال کی عمر میں رسنا مہاسرچ مقابلہ سے بریک ملا جس کے بعد انھوں نے اسی کے لیے ٹی وی کمرشل کیا۔ وہ بطور چائلڈ آرٹسٹ ، وہرپول ، شاپرز اسٹاپ ، جیٹ ایئر ویز ، پی ایس پی او فین اور نیو یارک لائف انشورنس جیسے ٹی وی کے دیگر اشتہارات میں بھی دیکھی گئی۔

 1998ء سے 2005ء (ابتدائی دور) 
1998ء میں انھوں نے ٹی وی سیریز کورا کاغذ میں کام کیا ۔  1999ء میں انھوں نے کرشمہ کپور ، سیف علی خان ، سلمان خان اور سونالی بیندرے کی فلم ہم ساتھ ساتھ ہیں میں نیلم کی بیٹی کا کردار نبھایا، باکس آفس پر یہ فلم بہت کامیاب رہی ۔ اسی سال فلم من میں بھی نظر آئیں۔ فلم کچھ نہ کہو میں ایشوریا رائے بچن اور ابھیشک بچن ساتھ بھی بطور چائلڈ آرٹسٹ کام کیا ہے۔ زویا نے بچوں کے مشہور ٹی وی سیریل سون پری میں کام کیا ۔ انھوں نے سال 2000ء میں نشر ہونے والی ڈی ڈی نیشنل کی سیریز جے ماتا کی میں دیوی پاروتی کی نوجوانی کا کردار ادا کیا ۔ بچپن میں ، وہ ٹی وی کے کئی اشتہارات میں نمودار ہوتی رہی ہیں جن میں بھنور ، شاپرز اسٹاپ ، جٹ ایئر ویز اور نیو یارک لائف انشورنس شامل رہے۔ 

 2012ء سے تا حال 
18 سال کی عمر میں انھیں پونڈز فیمینا مس انڈیا اندور 2013ء کی فاتح قرار دیا گیا۔ اداکاری کے علاوہ ، زویا کئی برانڈز اور مصنوعات کے لیے ایک مشہور برانڈ سفیرہیں ، جس میں پونڈز کا فیس واش بھی شامل ہے  
زویا افروز نے 2014ء میں بالی وڈ اداکار ہمیش ریشميا، یو یو ہنی سنگھ اور عرفان خان جیسے اداکاروں پر مشتمل فلم  دا ایکسپوز (The Xposé)سے بطور ہیروئین دوبارہ فلمی دنیا میں قدم رکھا۔ اس کے علاوہ وہ 2017ء کی فلم سویٹی ویڈز این آر آئی ( Sweetiee Weds NRI) میں بھی نظر آئیں۔  

 گلیمانند سپر ماڈل انڈیا 
زویاافروز کو گلیمانند سپر ماڈل انڈیا 2021ء مقابلے کے لیے بہترین 12 ماڈل میں سے ایک کے طور پر منتخب کر لیا گیا ہے۔وہ مس انٹرنیشنل انڈیا 2021 کے اعزاز کے لیے بھی مقابلے میں شریک ہوئیں۔

 فلمی گرافی 
 سال  فلم  کردار  زبان  نوٹ  1999  ہم ساتھ ساتھ ہیں   رادھیکا  ہندی  راجشری پروڈکشن فلمز ، اداکاری میں سلمان خان ، سیف علی خان اور کرشمہ کپور  2001  سنت گیانیشور  مکتا  ہندی  ڈائریکٹر۔ دھمیش تیواری  2003  کچھ نہ کہو   آریا  ہندی  ایشوریا رائے بچن اور ابھیشیک بچن  کے ساتھ  2005  فرام ٹیا ود لو  ٹیا  انگریزی  2012  ساڈی گلی آیا کرو   چھنو  پنجابی  2014  ایکسپوز   چاندنی  ہندی  ہمیش ریشمیا اور یو یو ہنی سنگھ  کے ہمراہ  2017  سویٹی ویڈس این آر آئی   پیاری  ہندی  ہمیش کوہلی اور درشن جریوالہ  کے ساتھ 2018شوگر فری مونیکا تیاگیہندی 2019  پامبان  وسوندرا تمل  2020  ایکسپوس ریٹرن  ہندی 2020کانٹیکٹ کلر نمیہندی2021کباڈ  دا کوائن روماہندی2021مامز کمنگ ہندیپری پروڈکشن

 ٹیلی ویژن 
 سال  سیریل  کردار  چینل  نوٹ  1998  کورا کاٖغذ (ٹی وی سیریز)  بے بی  اسٹار پلس  چائلڈ آرٹسٹ  2000  جئے ماتا کی   ننھی ماتا / پاروتی  اسٹار پلس  چائلڈ آرٹسٹ  2001  ہم سات آٹھ ہیں  لولی  اسٹار پلس  چائلڈ آرٹسٹ  2004  سون پری   ڈمپل  اسٹار پلس  چائلڈ آرٹسٹ 2014کامیڈی نائٹ  ود کپلمہمانکلر ٹی ویقسط 82 2017بگ باس سیزن 11 مقابلے میں شریککلرزوائلڈ کارڈ شرکت

 ایوارڈز اور نامزدگی 
 سال  ایوارڈ  قسم  فلم  نتیجہ  2013  بھارت رتن ڈاکٹر امبیڈکر بیوٹی کوئین آف دی ایئر ایوارڈ   بیوٹی کوئین آف دی ایئر   N / A  جیتا  2014  بگ لائف اوکے ناؤ ایوارڈز   بہترین اداکارہ  " دی ایکسپوز "  جیتا 

 حوالہ جات 

 بیرونی روابط - زویا افروز سوشل میڈیا پر 

 آفیشل زویا افروز فیس بک
 آفیشل زویا افروز ٹویٹر
 آفیشل زویا افروز یوٹیوب
 زویا افروز فوٹو گیلری

زمرہ:لکھنؤ کی اداکارائیں
زمرہ:1994ء کی پیدائشیں
زمرہ:بقید حیات شخصیات
زمرہ:فیمنا مس انڈیا فاتحین
زمرہ:بھارتی فاتحین مقابلہ حسن
زمرہ:اتر پردیش کی خواتین ماڈل
زمرہ:ویکی ڈیٹا سے مختلف مختصر وضاحت